מול זכרון

מול זיכרון הוא מרכז קניות פתוח השוכן בסמוך לכביש 4, למרגלות המועצה המקומית זכרון יעקב. במתחם מגוון חנויות ומסעדות, וכן בית קולנוע של רשת פלאנט. אודות מרכז הקניות מרכז הקניות מורכב משני מבנים נפרדים: צפוני ודרומי. המבנה הדרומי הוא הגדול והוותיק מבין השניים, וכולל את מרבית חנויות המרכז. המבנה הצפוני כולל בעיקר חנויות הלבשה. שני המבנים כוללים שתי קומות, כאשר הקומה השנייה בשני המבנים מחוברת בגשר, כשבה מתחם בילויים, שכולל מסעדות ובית קולנוע של רשת יס פלאנט. תחבורה באזור בסמוך למרכז הקניות מתכונן להיבנות אזור תעסוקה שיהיה משותף לזכרון יעקב, ג'סר א-זרקא, פוריידיס ומועצה אזורית חוף הכרמל. מערבית למרכז נמצאת תחנת הרכבת זכרון יעקב הישנה שנסגרה בשנת 1996, קיים תכנון מוקדם להקמת תחנת רכבת החדשה בסמוך למתחם במסגרת פרויקט הכפלת מסילת החוף (תת"ל 65) אך ככל הנראה התחנה לא תבנה בשנים הקרובות. השם שמו של מרכז הקניות יכול להקרא הן מוּל זיכרון והן מוֹל זיכרון (Mall – קניון באנגלית). השם הרווח מבין השניים בקרב תושבי זכרון יעקב הוא מוּל זיכרון. שם רווח נוסף הוא הקיצור "ה-mall"[דרוש מקור]. קישורים חיצוניים אתר האינטרנט הרשמי של מול זכרון מיכל מרגלית, ‏קניון מול זכרון ישנה ייעוד מתעשייה למסחר, באתר גלובס, 10 באוקטובר 2010 הערות שוליים